OKRESNÁ PROKURATÚRA PREŠOV 
Masarykova 16, 080 97 Prešov	

Číslo: 1 Pv 52/15/7707-37	Prešov 23.01.2017 
EEČ: 2-58-76-2017
U Z N E S E N I E
Trestná vec:	obv. XXXXX
Trestný čin:	prečin: ublíženie na zdraví podľa § 157 odsek 1, odsek 2 písmeno a Trestného zákona
Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie
ktorý je trestne stíhaný pre trestný čin:
-	prečin: ublíženie na zdraví podľa § 157 odsek 1, odsek 2 písmeno a Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry XXXXX zo dňa 15.4.2015, spisová značka 1 Pv 52/15/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa   22. 10. 2014 v čase o 07.05 hod. v Prešove, viedol po ulici Sabinovskej v smere do Sabinova, osobné motorové vozidlo značky XXXXX, EVČ: PO-122CY, pred križovatkou s ulicou Björsonovou jeho vedeniu nevenoval plnú pozornosť a nedal prednosť chodkyni XXXXX, nar. 02. 12. 1961, ktorá prechádzala cez priechod pre chodcov z ľavej strany v smere jazdy vozidla, došlo k zrážke, pričom chodkyňa utrpela natrhnutie vonkajšieho postranného väzu pravého kolena, pomliaždenie vonkajšieho hrboľa pravej holennej kosti, zlomeninu hlavičky pravej holennej kosti, poškodenie vnútorného menisku I. – II. stupňa pravého kolena, pomliaždenie oboch krížovo bedrových oblasti panvy, pomliaždenie hlavy a tržnú ranu záhlavia, s dobou liečenia a práceneschopnosťou    od 22. 10. do 31. 12. 2014  
Uznesením prokurátora Okresnej prokuratúry XXXXX zo dňa 15.4.2015, spisová značka 1 Pv 52/15/7707, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
18 mesiacov
Odôvodnenie:
	Uznesením Okresnej prokuratúry XXXXX sp. zn. 1 Pv 52/15/7707 zo dňa         15. 04. 2015, v spojení s uznesením Krajskej prokuratúry Trenčín sp. zn. 3 KPt 12/15/3300 zo dňa 02. 06. 2015, bolo trestné stíhanie proti  obvinenému  ppráp. XXXXX, za  prečin ublíženia  na zdraví podľa § 157  ods. 1, 2 písm. a) Trestného zákona s poukazom na ustanovenie § 138 písm. h) Trestného zákona podmienečne zastavené a bola mu určená skúšobná doba v trvaní 18 (osemnásť) mesiacov. Skúšobná doba uplynula dňa  02. 12. 2016.

	Podľa § 217 ods. 1 veta prvá Trestného poriadku č. 301/2005 Z. z., ak obvinený v priebehu skúšobnej doby viedol riadny život, splnil povinnosť nahradiť  škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Po uplynutí skúšobnej doby boli probačným a mediačným úradníkom Okresného súdu XXXXX vyžiadané správy o povesti obvinenej osoby z miesta bydliska, príslušného Obvodného oddelenia PZ, bol aktualizovaný odpis registra trestov a register priestupkov. Z týchto materiálov bolo zistené, že obvinená osoba viedla počas skúšobnej doby podmienečného zastavenia trestného stíhania riadny život a nedopustila sa žiadneho protiprávneho konania. 

	Vzhľadom na uvedené skutočnosti bolo potrené rozhodnúť o tom, že sa obvinený ppráp. XXXXX osvedčil v skúšobnej dobe podmienečného zastavenia trestného stíhania, uloženej uznesením Okresnej prokuratúry XXXXX sp. zn. 1 v 52/15/7707 zo dňa 15. 04. 2015, preto som rozhodol tak, ako je to uvedené vo výrokovej časti tohto uznesenia.

	V zmysel § 217 ods. 4 Trestného poriadku po nadobudnutí právoplatnosti tohto rozhodnutia nastávajú účinky zastavenia trestného stíhania [§ 9 ods. 1       písm. e)].  
Poučenie:
Proti tomuto uzneseniu je prípustná  sťažnosť, ktorú možno podať do  3  (troch) dní odo dňa oznámenia na Okresnú prokuratúru XXXXX. 	 
Sťažnosť má odkladný účinok   

Mgr. Michal Petrik
prokurátor